আয়াতুল্লাহ
আয়াতুল্লাহ (আরবি: آية الله; ফার্সি: آیت‌الله, প্রতিবর্ণীকৃত: āyatollāh) হল দ্বাদশী শিয়া ইসলামের উচ্চপদস্থ যাজকদের একটি সম্মানসূচক উপাধি। যাঁরা উপাধিটি বহন করেন তাঁরা কোরআন, হাদিস, ফিকহশাস্ত্র, কালামশাস্ত্র, ধর্মতত্ত্ব, ইরফান, দর্শনের প্রভৃতি ইসলামি শাস্ত্রে বিশেষজ্ঞ এবং তারা সাধারণত হওজা ইলমিয়াতে শিক্ষকতা করেন। পরবর্তী নিম্নতম যাজকীয় পদাধিকারীরা হুজ্জাতুল ইসলাম উপাধি ধারণ করেন।